Jerry Calà nome d'arte de Calogero Calà , el ze un cabaratista, ator sinematografego e rezista itałian. El só nome el ze łigà senpre anca a ła cariera co i Gatti di Vicolo Miracoli, e ad alguni tormentoni creà propio da łu inte i ani setanta. Jerrry Calà el ze nasùo el 28 zunjo a Catania, ma l'è cresùdo a Verona indove el ga frequentà el łiceo clàsego Scipione Maffei, da zenitori che rivava da San Cataldo (in provinsia de Caltaniseta. Ła cariera de cabaretista par eło ła taca in Veneto, in conpanjìa de Umberto Smaila, co'l cual el ga formà (anca co ła prezensa de Nini Salerno e altri du conponenti, aponto el grupo dei Gatti, a cui presto A se ga zontà anca Franco Oppini. El grupo el sarìa zonto anca a'l locałe famozo de Miłan el Derby, e el suceso tełevizivo el ghe riva co ła partesipasion a'l programa par la rezìa de Enzo Trapani. Da 'sta trazmision a altre che ze venjùe drioman, i gà insizo anca do dischi singołi e , (sigla de , che łe jera rivà ai primi posti de łe clasifeghe de vendita nasionałi. I Gatti a cuel'època i spopołava in Itałia; i gaveva debutà anca a'l sinema co un paro de film de Carlo Vanzina ( e , tuti do de'l 1980. Cazon prinsipałe el zlanso de ła só cariera sołista inte'l sinema, inte'l 1981 Jerry Calà el moła parò el grupo, che'l seita co na formasion a tre. Da ałora el ga interpretà numarozi film comici de suceso, masime infra i primi ani otanta e i primi novanta, parmétendose parò anca un roło dramàdego inte'l grotesco 1993 de Marco Ferreri. A ła fìn el riva anca ad ocuparse de rezìa, autodirizendose in sincue film: , parodìa demensiałe de'l coevo film de Spielperg , so'l mondo de łe discoteche; , int'l cual el gà riunìo i Gatti di Vicolo Miracoli fasendo el verso ad ; , ła cui anbientasion l'è stà reałizà inte'l jet set de Porto Cervo; , ideałe de de Marco Risi , el primo film dove Jerry l'è stà proagonista, so'l cui set l'aveva conosùdo l'alora zòvane showgirl Mara Venier, spozà inte'l 1984 ma da cui el se separarà dopo che jera pasà sol che un ano da'l matrimonio, restando isteso in òtemi raporti . De , che'l se recołega idealmente a , invese el ze soło che rezista. Inte'l 2009 el debuta inte'l dopiagio, inprestàndoghe ła voze a'l specio magico inte ła varsion itałiana de'l film d'animasion USA . Inte'l fraténpo, pur sensa poderse ciamar cantante, Jerry el ze montà a ła rebalta anca cofà intratenidor co ła só voze e łe só ezibision muzegałe. El fior a l'àzoła dei só rendevù el ze seguramente łe seràde a ła Capannina de Forte dei Marmi, el stòrego łocałe de ła Versilia dove inte'l 1997 Jerry el ga tacà na cołaborasion co'l grupo "I Bravo", conposta da dieze ełementi: par festezar i 80 ani de'l łocałe, fati inte l'istà 2009, Calà el ga zlansà el singoło co ła só varsion "dance" de ła canson de Lu Colombo co cui de sòłito el sera łe sò ezibision. Inte'l só spetacoło , onji mèrcore de łujo e onji mèrcore e vènare de agosto, Jerry el rancura sirca 2500 parsone onji sera, co un pùblego pì che altro zòvene infrà i 15 e i 35 ani: ła performance ła ze ispirà a l'omònemo film de Vanzina che'l ło vedeva intrà i protagonisti, zirà inte'l 1982 propio a ła Capannina del Forte.